Case ID: 1142927
Sentence 1: İşin halları: Birinci instansiya məhkəməsinin hökmünə əsasən, Məhkum ona görə təqsirli bilinib məhkum edilmişdir ki, o, AC № ******* seriyalı nəqliyyat vasitəsinin qeydiyyat şəhadətnaməsi ilə özünə məxsus olmaqla faktiki idarə etdiyi “BMW 525 minik” markalı, ** *** dövlət nömrə nişanlı avtomobili 25 yanvar 2018-ci il tarixdə, saat 1:05 radələrində “Yol hərəkəti haqqında” Azərbaycan Respublikası Qanununun 37-ci maddəsinin 1-ci hissəsinin 1-ci bəndinin tələblərinə əməl etməyərək avtomobil idarə etmək hüququ verən sürücülük vəsiqəsi olmadan Bakı şəhəri, Xəzər rayonu, Buzovna-Maştağa yolunun 5-ci kilometrliyində saatda 50-60 km surətlə idarə edib öz yolunun sağ hərəkət zolağından sol hərəkət zolağına çıxmaqla hərəkətdə olan zaman işiqforun yaşıl işığında hərəkətini davam etdirərkən “Yol hərəkəti haqqında” Azərbaycan Respublikası Qanununun 50-ci maddəsinin 1-ci hissəsinin tələblərini pozaraq qarşıda yolun kənarından ayırıcı orta qoşa xətt istiqamətində yolun həmin hərəkət hissəsinin sağ tərəfindən sol tərəfinə piyadanın keçdiyini görüb vaxtında tədbir görməklə diqqətini avtomobilin idarə olunmasından ayırmamalı, avtomobilin təhlükəsiz idarə olunması üçün lazımi əməliyyatları vaxtında, düzgün yerinə yetirməli, hərəkət üçün təhlükə yarandığını gördükdə nəqliyyat vasitəsinin sürətini tam dayandırma həddinə qədər azaltmaq üçün mümkün olan tədbirləri görməli, həmin piyadanın yanından təhlükəsiz yan məsafəsi saxlamaqla keçib getməli, hərəkət təhlükəsizliyini təmin etməyən hərəkətlərə yol verməməli və hərəkət üçün təhlükəli şərait yaratmamalı olduğu halda, hadisənin qarşısını almağa texniki imkanı olsa da, bunu etməyərək, piyadanın yanından ötüb keçəcəyini güman edərək yol hərəkəti qaydalarını pozub Bakı şəhəri, Xəzər rayonu, Buzovna-Maştağa yolunun 5-ci kilometrliyində yerləşən “Albalı” marketin qarşısında həmin vaxt yolun kənarından qoşa xətli orta zolaq istiqamətində 10 metr aralı məsafədə sağdan sola orta dərəcəli alkoqol sərxoşluğu vəziyyətində piyada Zərərçəkmiş şəxs avtomobilin qabaq sağ hissəsi ilə ehtiyatsızlıqdan vuraraq ona sol qaşın, sağ baldırın əzilmiş yaraları; sol gözətrafı nahiyənin qançırı; alının, qaşüstü nahiyyənin, sol qaşın, sağ əlin arxa səthinin, sol qalça darağın, sol budun, sol dizin, sağ ayağın üst səthinin sıyrıqları; alt çənə sümüklərinin qapalı, qəlpəli, yerdəyişmiş sınığı; sol İİİ, İV, V, Vİ qabırğaların orta körpücük xətt üzrə qapalı, yerdəyişən sınıqları, sol diz qapağının qapalı yerdəyişmiş sınığı, sağ baldır sümüklərinin açıq, qəlpəli, yerdəyişmiş sınıqları; sol ağciyərin cırılması; baş-beyin toxumasına və beyin qişalarına geniş qansızmaları; kəllə əsası sümüklərinin sınığı ilə müşayiət olunan, həyat üçün təhlükəli olan, ehtiyatsızlıqdan sağlamlığına ağır dərəcəli zərərvuran bədən xəsarətləri yetirməklə yol-nəqliyyat hadisəsi törətmiş, Məhkum “Yol hərəkəti haqqında” Azərbaycan Respublikası Qanununun 37-ci maddəsinin 4-cü hissəsinin tələblərini pozaraq piyadanı avtomobillə vurduqdan sonra hadisə barəsində müvafiq orqanlara xəbər vermədən və ehtiyatsızlıqdan xəsarət yetirdiyi Zərərçəkmiş şəxs yardım göstərmədən yolnəqliyyat hadisəsi yerindən qaçmış, nəticədə nəqliyyat vasitəsini idarə etmək hüququ olmayan şəxs kimi yol-nəqliyyat hadisəsi törədərək Zərərçəkmiş şəxs baş-beyin toxumasına və beyin qişalarına geniş qansızmaları nəticəsində 25 yanvar 2018-ci il tarixdə, saat 2:15-də Bakı şəhəri 3 saylı Şəhər Kliniki Xəstəxanasında ehtiyatsızlıqdan ölümünə səbəb olmuşdur.